SAITUALAH BAWRHSAP HOVIN DISTRICT LAND COMMITTEE VAWI 1-NA THUKHAWM,"1289/2024-2025 Dated Saitual the 24th July 2024 : Vawiin khan Saitual District Land Committee chu Dr Lalngura Tlau, Saitual Bawrhsap leh SDLC Chairman ni bawk hovin DC Conference Room-ah an thukhawm a, Kohhran leh mimal ram, Land Committee recommendation dilna te ngaihtuah ho a ni. Meeting ah hian Dr Lalngura Tlau DC Saitual chuan kalkhawmte hnenah lawmthu sawiin District Level Land Committee chu committee pawimawh tak a nih thu sawiin guidelines ah kum khata tum hnih aia tlemlo neih ngei tura tih ni mah se, mipuite harsatna chhawk zangkhaina anih avangin thla khatah vawi khat emaw,a tlem berah quarterly tala committee neih chu thil tul tak a ni a ti a, Mipui tam takin ram an nei a, pass an neih siloh avangin kawng tamtakah harsatna an tawk thin a ni a ti a, Sawrkar a revenue luh tamna a nih avangin mipuite pawh pass siam zung zung turin a chah bawk a ni. Meeting ah hian mimal ram dilna Periodic patta-7,House pass – 15 leh kohhran ram dilna 1 te ngaihtuah niin an pass te nen ngun taka thlir ho a ni a, a tul ang a hmalak tura rel nghal a ni. Vawiin meeting ah hian Pu Lalthakima Chhangte, Settlement Officer leh SDO (Sadar) ni bawk bakah line department hrang hrang aiawh, NGO aiawh, Political party aiawh te an tel a ni. Attachment Loading attachment...",Dated: 24 th Jul 24 3:14 PM,https://dipr.mizoram.gov.in/post/saitualah-bawrhsap-hovin-district-land-committee-vawi-1-na-thukhawm